Strafregtelike aanklagte kom oor brand waarin 3 sterf | Maroela Media
Strafregtelike aanklagte kom oor brand waarin 3 sterf
Die brandende gebou op 6 September 2018. Foto: Twitter via @CoJPublicSafety
Die DA sal Dinsdag strafregtelike aanklagte by die polisie indien teen die Gautengse LUR'e vir gesondheid en infrastruktuurontwikkeling in verband met die dodelike brand twee weke gelede in die Johannesburgse middestad waarin drie brandbestryders gesterf het.
Jack Bloom, die DA se woordvoerder vir gesondheid in die provinsie, het gesê die aanklagte sal teen Gwen Ramokgopa (gesondheid), Jacob Mamabolo (infrastruktuurontwikkeling) en ander beamptes onder verdenking aanhangig gemaak word vir hul "nalatigheid" rakende die brand.
'n Brand het op 5 September uitgebreek by die kantoor van die Bank van Lisbon in Johannesburg. Die departement van gesondheid en menslike nedersettings was ook in die gebou gevestig.
Dit het later aan die lig gekom dat die gebou, wat deur die regering besit word, net aan 21% van veiligheidsregulasies voldoen het. Brandbestryders wat die brand oorleef het, het later vertel daar was nie voldoende waterdruk in die gebou om die vlamme te bestry nie.
Twee brandbestryders is dood terwyl hulle die brand geblus het en 'n derde brandbestryder is dood nadat hy van die gebou geval het. Die oorledenes is as Simphiwe Moropane (28), Mduduzi Ndlovu (40) en Kathutshelo Muedi (37) geïdentifiseer.
Bloom sê die staatsdiensvakbond PSA het die regering drie weke gelede gewaarsku dat daar 'n hele aantal geboue in die provinsie is wat nie aan die vereiste gesondheids- en veiligheidsregulasies voldoen nie.
Samwu: 'Cosatu wys ons 'n middelvinger'
Veiligheid by parlement opgeskerp ná selfdood
Teen wie ?
wielie · 7 maande gelede
Nou wie gaan tronk toe vir moord??? Daar word geld en tyd gemors op so n saak?! Wat van verkragters moordenaars en diewe wat moor en plunder en nog op " vrye voete " is.
ag kom nou · 7 maande gelede
Die plek is aan die brand gesteek.!!!!!
SIEN NIEMAND DIT NIE ????
Nou spring almal op en af dat die gebou nie aan veiligheids standaarde voldoen het nie.
Enige gebou kan aan die brand gesteek word..kyk maar na die talle skole , biblioteke ,klinieke, voertuie ens. wat afgebrand word